Boek: Tania Brink-verhale nou gebundelLees dié drie gewilde Tania Brink-tienerliefdesverhale nou in een omnibus: My hart is vol graffiti Lara het die perfekte ou. Maar wanneer sy en haar beste vriendin, Vanessa, ŉ artikel vir ŉ tienertydskrif oor graffiti moet skryf, ontmoet hulle ŉ regte graffitikunstenaar wat hulle aan ŉ opwindende nuwe wêreld bekend stel. My eerste soen en ander dinge wat jou uit die bloute kan tref Toe Reza op haar blog vertel van haar rampspoedige afspraak met ŉ ou van die seunskool, het dit onverwagte gevolge. Skielik kan sy uit honderde ouens kies – en een van hulle sal die kans kry om haar op ŉ droom-date te vergesel. Ouens is nie pizzas nie Anja en Zanelle werk vir die Desembervakansie in ŉ pizzarestaurant by die see, en dan ontmoet hulle twee aantreklike boeties … en dinge raak warmer as ŉ Meksikaanse pizza met ekstra chilli-sous! Prys: R240,00* *Prys onderworpe aan verandering Koop die boek by Lapa Uitgewers